Леанід Шчамялёў: “Наогул кажучы, мне ў жыцці пашанцавала на добрых людзей, асабліва падчас службы ў кавалерыі. Ніколі не забуду чалавека вялікай мужнасці і шчодрага сэрца, майго непасрэднага камандзіра капітана Пятра Сергіенку. Многім, чаго я дасягнуў у жыцці, абавязаны яму. Сустракаўся з людзьмі, якія добра ведалі майго земляка, генерал-маёра Льва Даватара, камандзіра 2-га гвардзейскага кавкорпуса, які гераічна загінуў 19 снежня 1941 года. Праз шмат гадоў я паспрабаваў адлюстраваць на палатне вобраз Даватара”.